Els veïns de Bovalar trien que l'Ajuntament construïsca un centre cívic en un solar municipal del barri
02/04/2019

# Els veïns de Bovalar trien que l'Ajuntament construïsca un centre cívic en un solar municipal del barri

[![Proyecto del centro cívico de Bovalar](/images/noticias/2019/03/centro-bovalar-gr.jpg)](/images/noticias/2019/03/centro-bovalar-gr.jpg)

02.04.2019

Al voltant de 400 veïns i veïnes han participat en l'enquesta de manera telemàtica i presencialment, votant en les urnes que s'han instal·lat en el barri

L'Ajuntament de Paterna construirà un centre cívic en el solar municipal de 5.000 m2 situat al carrer Poeta Rafael Alberti del barri de Bovalar.

Així ho han decidit més del 70% dels veïns i veïnes del barri que, durant les dues últimes setmanes, han participat en l'enquesta ciutadana duta a terme pel consistori, via telemàtica i presencialment a través d'urnes instal·lades en el barri.

Del total de 391 participants, 279 ciutadans han optat per l'opció del centre cívic enfront de la zona esportiva, que ha obtingut 112 vots.

Tal com ha explicat la regidora d'Infraestructures, Nuria Campos, “volíem que foren els propis veïns i veïnes els que decidiren que ús volien donar-li al solar municipal, en funció de les necessitats del barri”.

D'aquesta manera, el projecte triat consisteix en un centre de dues plantes amb jardí exterior en el qual hi haurà una Llar del Major, una Oficina d'Atenció al Público, una Cafeteria, una Sala d'Exposicions i un Quiosc mòbil en la planta baixa. A més, la planta superior estarà reservada per a una Sala d'actes, una Biblioteca i una Galeria.